ચોથુ સુત્ર છે ઉદ્યમો ભૈરવઃ ઉદ્યમ જ ભૈરવ છે. ભૈરવનો અર્થ છે મૂળ અસ્‍તિત્‍વ…મૂળ અસ્‍તિત્‍વને પામવા તમારો આત્‍મા જે ઉદ્યમ કરશે તે જ તેને બ્રહ્મમાં એકાકાર કરશે. તમે અનુભવશો કે તમે આકાશનો એક નાનકડો ટુકડો હોવા છતાં તેનાથી કયાંય અલગ નથી એકાકાર છો…જેમ કોઇ ઝરણું સાગરમાં મળ્‍યા પછી હોવા છતાંય ન હોય ! પાંચમું સૂત્ર છે શકિતચક્રના સંઘાનથી વિશ્વનો સંહાર થઇ જાય છે. તમે તમારી શકિતઓનો પૂરો ઉપયોગ કરતા જ નથી…પુરૂ જીવતા જ નથી…પૂરા પ્રજ્‍વલિત થવાને બદલે લબૂકઝબૂક ટમટમતાં રહો છો.તેથી જ તમારૂં શકિતચક્ર કયારેય પૂર્ણ થતું નથી. વિજ્ઞાનના મતે મેઘાવી મનુષ્‍યો પણ પોતાની ૧પ% માનસિક શકિતઓ જ જીવન દરમિયાન વાપરે છે તો બુધ્‍ધુઓનું શું થતું હશે ? દિમાગનું પેકેટ ‘વેલરેપર્ડ’ જ ગોડને રિટર્ન કરતા હશે ને ? બોલે તો દિમાગકા ઢક્કન ખોલને કા બીડુ કયોંકિ પૂરી ઉર્જા…પૂરતી શકિત વિનાના યંત્રો ય ચાલતા નથી તો મનુષ્‍ય અધૂરોપધૂરો શી રીતે જીવી જાય છે. ? જયારે તમે શકિતચક્ર પુરૂ કરશો તો કોઇ જ બંધન નહી રહે…વિશ્વ તમારા માટે સમાપ્ત થઇ થશે કારણ કે તમે જ વિશ્વ બની જશો…ટોટલ એફર્ટ વિના જીવશો તો જીવન કયારેય પૂર્ણ નહીં લાગે અને શકિતચક્ર પુરૂ કરશો તો તમેજ મૂળઅસ્‍તિત્‍વ બની જશો…તમે જ પરમાત્‍મા થઇ જશો.